### Resume

HR i tal viser en markant øget personaleomsætning i 2021 og 2022. Vejle Kommune følger landstrenden med øget sygefravær.

### Sagsfremstilling

'HR i tal' er nu klar. 'HR i tal' er et nyt format for den årlige HR Redegørelse, der lægger sig op ad formatet for ”Vejle i tal”.

'HR i tal' fokuserer i 2023 i særlig grad på data, der belyser arbejdskraftsudfordringen, som bliver en strukturel udfordring i takt med, at der i kommende år både bliver flere børn og unge, samtidig med, at vi får flere ældre medborgere. På temadagen om arbejdskraftudfordringen for HovedMED, FagMED og ØU d. 31.03. 2022 fremgik det, at vi i Vejle Kommune, ifølge Danmarks Statistiks befolkningsfremskrivning, bl.a. kan forvente, at alene gruppen af 80-89 årige fra 2023 - 2050 stiger med 116%.

HR i tal 2023 viser, at vi særligt i post Corona årene 2021 og 2022 har haft en høj personaleomsætning, samtidigt med at det gennemsnitlige antal ansøgere til vakante stillinger er mere end halveret. Foreløbige data for 2023 indikerer en fortsat høj men faldende personaleomsætning.

Et højt sygefravær er fortsat en udfordring. Vejle Kommune oplever her samme udfordringer som sammenligningskommunerne. På lønområdet ligger Vejle Kommune pænt placeret i forhold til omegnskommuner, når man ser på den absolutte løn.

Efter Økonomiudvalgets behandling videresendes sagen til behandling i Byrådet og danne baggrund for en strategisk drøftelse i HovedMED om ”den attraktive arbejdsplads”.

### Sagens videre forløb

Sagen behandles efterfølgende i Byrådet.

### Historik

Kommunaldirektøren indstiller, 21. august 2023, pkt. 170:

at HR i tal 2023 tages til efterretning

Beslutning fra Økonomiudvalget, 21. august 2023, pkt. 170:

Taget til efterretning.

### Beslutning

Taget til efterretning.

Fraværende: Jacob Jørgensen. I stedet mødte Ron Jakobsen.